**ΔΕΛΤΙΟ ΤΥΠΟΥ**

Η **Περιφέρεια Κρήτης – Περιφερειακή Ενότητα Χανίων** και το **Πνευματικό Κέντρο** συνδιοργανώνουν την εκδήλωση

**Μνήμη Αντιγόνης μνήμα**

Η ηθοποιός και φιλόλογος **Δέσποινα Γκάτζιου** απευθύνει κάλεσμα στο βαθύτερο νόημα τού τραγικού λόγου και επιχειρεί ανάκληση μνήμης τού ξεχασμένου εαυτού μας,  ερμηνεύοντας αποσπάσματα τής Σοφόκλειας ποίησης.

Συμμετέχουν Μέλη της Βυζαντινής Χορωδίας, **«Στέφανος Μελωδών»**

Παρουσίαση: **Καίτη Αλέξη,** δημοσιογράφος

Η εκδήλωση θα πραγματοποιηθεί την **Τετάρτη 12 Μαρτίου 2025**, ώρα **7.00 μ.μ**., στο **Πνευματικό Κέντρο Χανίων.**

**Είσοδος Ελεύθερη**

Η **Δέσποινα Γκάτζιου** είναι γέννημα-θρέμμα τής Επιδαύρου. Αριστούχος απόφοιτος τής Δραματικής Σχολής τού Εθνικού θεάτρου και τής Φιλοσοφικής Σχολής τού Πανεπιστημίου Αθηνών. Έκανε μεταπτυχιακές σπουδές στο Ελεύθερο Πανεπιστήμιο τού Βερολίνου και έχει αφιερώσει το μεγαλύτερο μέρος τής ζωής της στην διερεύνηση τού αρχαίου δράματος. Συνεργάστηκε επί 7 χρόνια με τον αείμνηστο Λευτέρη Βογιατζή, αποκομίζοντας μοναδικές εμπειρίες και ίδρυσε το θεατρικό σχήμα " Το Πρόχειρο Θέατρο " . Έχει σκηνοθετήσει παραστάσεις στην Ελλάδα και στο εξωτερικό και έχει ερμηνεύσει ρόλους στο Εθνικό θέατρο, στο θέατρο Τέχνης, στο θέατρο "Σφενδονη " και στον ΘΟΚ (θεατρικός οργανισμός Κύπρου). Επίσης έχει συμμετάσχει σε αρκετά φεστιβάλ τού εξωτερικού. Τα τελευταία 2 χρόνια ασχολείται αποκλειστικά με την ίδρυση τής Ακαδημίας αρχαίου δράματος στον Δήμο Επιδαύρου.